དེའི་རྗེས་ངས་བྱེད་ཐབས་གཞན་ཞིག་བཙལ་ཏེ།སློབ་གྲོགས་མང་པོར་ཁ་བརྡའི་ཚུལ་གྱིས།ཁྱོད་ལྟར་ན་མི་རིགས་དང་སྐད་ཡིག་གཉིས་ལས་སྔོན་ལ་གང་ཉམས་སླ་རྒྱུ་རེད།འུ་ཅག་གིས་ཁ་ཆེ་མི་རིགས་ཀྱི་ཟས་མི་ཟ་བར་བཅད་པ་དང་བོད་སྐད་བཤད་སྐབས་རྒྱ་སྐད་ལྷད་ནས་མི་བཤད་པ་ལས་མི་རིགས་ལ་ཕན་གང་ཆེ་རྒྱུ་རེད།མི་རིགས་རང་གི་སྐད་ཆ་དང་ཆ་ལུགས་མི་རིགས་གཞན་ལ་འགྱུར་ན་ཚབས་ཆེ་རྒྱུ་ཨེ་རེད་ལ་སོགས་པའི་དྲི་བ་ཅི་ཐུབ་སྒོས་བཏོན་ཏེ་དགེ་སློབ་ཐུན་མོང་གི་ཁྲོད་ན་མིག་མཐོང་ལག་ཟིན་དུ་གནས་པའི་གནད་དོན་ངོ་མ་རྣམས་ལ་ཁོ་ཚོས་དབྱེ་འབྱེད་དང་དོ་སྣང་བྱེད་པར་རེ་བ་བྱས་པ་ཡིན་ལ།ཞོར་དུ་ངསཁྱོད་ཀྱིས་བོད་སྐད་ཤོད་དངཞེས་རང་ཉིད་ལའང་ནམ་རྒྱུན་དྲན་སྐུལ་བྱས་པ་ཡིན།